REPUBLIKA HRVATSKA

BRODSKO POSAVSKA ŽUPANIJA

OPĆINA DRAGALIĆ

Jedinstveni upravni odjel

KLASA: 013-02/23-01/07

URBROJ: 2178-27-02/1-23-1

Dragalić, 20.09.2023.

 Općina Dragalić, temeljem članka 11. Zakona o pravu na pristup informacijama (Narodne novine broj 25/13, 85/15), dana 20.09.2023. objavljuje

**SAVJETOVANJE SA ZAINTERESIRANOM JAVNOŠĆU**

Nacrt prijedloga Strategije upravljanja imovinom u vlasništvu Općine Dragalić

 za razdoblje 2023. do 2028.

 Savjetovanje traje od 20. rujna do 19. listopada 2023.

 Pozivamo predstavnike zainteresirane javnosti da najkasnije do 19. listopada 2023 .godine

dostave svoje prijedloge, komentare i primjedbe na predloženi Nacrt prijedloga Strategije upravljanja imovinom u vlasništvu Općine Dragalić za razdoblje 2023. do 2028. s obrazloženjem, putem pošte ili osobno na adresu Jedinstveni upravni odjel Općine Dragalić, Trg sv. I. Krstitelja 2, Dragalić, 35400 Nova Gradiška ili slanjem emaila na adresu info.dragalic@gmail.com

Strategija upravljanja imovinom u vlasništvu Općine Dragalić za razdoblje 2023. do 2028.

određuje dugoročne ciljeve i smjernice za upravljanje i raspolaganje imovinom u vlasništvu Općine Dragalić.

Strategijom se želi osigurati ekonomski svrhovito, učinkovito i transparentno upravljanje

imovinom Općine Dragalić, uz očuvanje i pronalaženje optimalnih rješenja za Općinu pri upravljanju i raspolaganju imovinom.

Prijedlozi, komentari i primjedbe na predloženi Nacrt prijedloga Strategije upravljanja

imovinom u vlasništvu Općine Dragalić za razdoblje 2023. do 2028. dostavljaju se isključivo na obrascu za savjetovanje sa zainteresiranom javnošću kojeg možete preuzeti na internet stranicama Općine Dragalić.

 Prijedlozi, komentari i primjedbe moraju sadržavati adresu podnositelja i biti čitko napisani, uz jasno navođenje dijela prijedloga akta/dokumenta na kojeg se odnose, te biti dostavljeni u gore navedenom roku.

Po završetku savjetovanja, svi pristigli prijedlozi bit će javno dostupni na internetskoj stranici Općine Dragalić. Ukoliko ne želite da Vaš prijedlog bude javno objavljen, molimo da to jasno istaknete pri slanju prijedloga.

 Nacrt prijedloga Strategije upravljanja imovinom u vlasništvu Općine Dragalić za razdoblje 2023. do 2028. objavljen je u elektronskom obliku na internet stranici Općine Dragalić, [www.dragalic.hr](http://www.dragalic.hr)

 Nacrt prijedloga Strategije upravljanja imovinom u vlasništvu Općine Dragalić za razdoblje 2023. do 2028. koji je objavljen na internet stranici Općine Dragalić predstavlja radni materijal pa je kao takav podložan ispravcima, izmjenama i dopunama te se ne može smatrati konačnim, u cijelosti dovršenim prijedlogom Strategije.

 Tekst ove objave objavit će se na web stranici Općine Dragalić [www.dragalic.hr](http://www.dragalic.hr)

(Dokumenti- Savjetovanje sa zainteresiranom javnošću).

Po provedenom savjetovanju izradit će se izvješće o provedenom savjetovanju.

 Pročelnica

 Sanja Matijević, v.r.